open-index/open-wikipedia-markdown huggingface dataset:
Пшчински замок

200px|thumb|left|Глетка од градината во Пшчинскиот замок
**Пшчински замок** (полски: *Zamek w Pszczynie*) — замок во градот Пшчина во југозападна Полска. Изграден е како замок најдоцна во 13. век во готски стил, а бил обновен во ренесансен стил во 17. век. Во текот на 18. и 19. век, надворешноста на замокот била делумно изменета во барокно-класичен стил. Класицистичката модернизација го преобразила комплексот во она што вообичаено се опишува како палата.

## Историја
Во минатото, замокот бил престолнина на шлески и полски пјастички благородници, членови на семејството Промниц (од средината на 16. до средината на 18. век), а подоцна и на семејството фон Плес. Замокот е во државна сопственост од 1936 година по смртта на последниот плески принц Ханс Хајнрих XV. Во 1946 година, тој бил претворен во музеј и како таков опстојува и денес.

Во 2009 година, замокот бил изгласан како еден од „седумте архитектонски чуда на шлеско војводство“ од страна на шлеските власти и често се опишува како еден од најубавите замоци во Полска.

## Користена литература
* Mateusz Mayer: Ein Château für den schlesischen Fürsten. Zur französischen Umgestaltung von Schloss Pless in den Jahren 1870-1876. W: *Jahrbuch des Bundesinstituts für Kultur und Geschichte der Deutschen im östlichen Europa*, vol. 21 (Oldenburg 2013), 215-242.

Категорија:Замоци во Полска
Снежни котли

мини|десно|200п|Снежните котли
мини|десно|200п|Зимски пејзаж на Снежните котли

**Снежни котли** (, , ; во буквален превод „снежни јами“) — два леднички котли кои се наоѓаат на Судетските Планини во Полска, во националнот парк Карконоже, на надморска височина од . Тие се уникатен пример на алпски пејзаж во областа и се природен резерват од 1933 година.

## Опис
Ѕидовите на двата котли се високи 100 метри и содржат мали леднички езера. Тие биле формирани во последната фаза од ледничкиот период и се состојат претежно од гранит. Сепак, на две изложени места бил пронајден базалт, што е доста ретко во овој дел од Средна Европа. Некои ретки видови арктички и алпски растенија се појавуваат во студените и темните делови на котлите, а тоа е единственото место во Средна Европа каде што се појавува снежната каменоломка. На врвот на поголемиот котел има радио и телевизиска кула.

## Наводи

Категорија:Планини во Полска
Категорија:Судети
Градско собрание на Клоѕко

**'Градско собрание на Клоѕко** — неоренесансна, историска градба на градското собрание која се наоѓа во централниот дел на плоштадот Болеслав Хробрег во стариот град на Клоѕко. Изградена е во 1887-1890 според дизајнот на германскиот архитект Евалд Бергер. Првобитно, таа била градското собрание на Клодзко, потоа филијалата на Банката на Полска. 

Од 1990 година, таа е седиште на градоначалникот на Клодзко, Градскиот совет во Клодзко, одделенијата на општинскиот совет и управа на Клодзко и месната стража (локалната полиција). На приземјето се наоѓаат просториите на градската библиотека, како и три кафулиња и биро за туристички информации. Во зградата на градското собрание се наоѓа и студиото Клодзко на полското радио Вроцлав.

Категорија:Згради и градби во Полска
Категорија:Клоѕко
Бромодомен

**Бромодомен** е белковински домен од околу 110 аминокиселински остатоци, кој ги препознава ацетилираните лизински остатоци, како што се оние на *N*-терминалните опашки на хистоните. Бромодомените, како „читачи“ на лизинската ацетилација, се одговорни за пренос на сигналот кој го носат ацетилираните лизински остатоци и негово преведување во различни нормални или абнормални фенотипови. Нивниот афинитет е поголем за региони каде постојат повеќе места за ацетилација во близина. Ова препознавање често е предуслов за асоцијацијата помеѓу белковината и хистонот и ремоделирање на хроматинот. Овој домен има исклучиво-алфа белковински склоп, поточно сноп од четири алфа-завојницаа, од кои секој е одделен со петелка со варијабилна должина, кои формираат хидрофобен џеб кој го препознава ацетил лизинот.

## Откритие
Бромодоменот бил идентификуван како нов структурен мотив од Џон В. Тамкун и неговите колеги, кои го проучувале *Brahma/brm* генот на *Drosophila* и покажале сличност во низата со гените вклучени во транскрипционата активација. Името „бромодомен“ е изведен од името на генот *Brahma,* а не е поврзано со хемискиот елемент бром.

## Белковини кои содржат бромодомен
Белковините кои содржат бромодомен можат да имаат широк спектар на функции, од хистонска ацетилтрансферазна активност и хроматинско ремоделирање до посредство во транскрипцијата и коактивација. Од 43 познати белковини кои содржат бромодомен во 2015 година, 11 имаат два бромодомена, а еден има 6 бромодомена. Подготовката, биохемиската анализа и структурното определување на белковините кои содржат бромодомени се детално опишани.

### Фамилија на бромодомен и екстратерминален домен (BET)
Еден добро познат пример за фамилија на бромодомени е фамилијата BET (од анг. Bromodomain and extraterminal domain). Членови на оваа фамилија се BRD2, BRD3, BRD4 и BRDT.

### Други
Сепак, белковините како ASH1L, исто така, содржат бромодомен. Дисфункцијата на BRD белковините е поврзана со болести како што се карцином на сквамозни клетки и други форми на рак. Хистонските ацетилтрансферази, вклучувајќи ги EP300 и PCAF, покрај ацетил-трансферазни домени имаат и бромодомени.

Не се сметаат за дел од BET фамилијата (но сепак содржат бромодомен) се BRD7 и BRD9.

## Поврзано

* Хромодомен
*BET инхибитор
*BRD2
*BRD3
*BRD4
*BRD7
*BRD9
*BRDT

## Наводи


Категорија:Белковински домени
Категорија:Белковини
Холкрофтовата спогодба (филм од 1985)

**Холкрофтовата спогодба** (англиски: *The Holcroft Covenant*) е филм на режисерот Џон Франкенхајмер од 1985 година, снимен според романот на Роберт Ладлам. Главните улоги ги толкуваат: Мајкл Кејн, Ентони Ендруз, Викторија Тенан и Лили Палмер.

## Синопсис
Ноел Крафт (го игра Кејн) е Германец кого по завршувањето на Втората светска војна го посвојува едно американско семејство. Неколку децении подоцна, средовечниот Ноел дознава дека неговиот биолошки татко, кој бил еден од клучните Хитлерови економски саветници, по смртта му оставил четири милиони долари. На почетокот, Ноел верува дека парите биле наменети за плаќање на отштетата на жртвите на Хитлеровиот режим, но подоцна дознава дека тие биле наменети за финансирање на новиот нацистички режим што треба да се создаде во иднина. Кога неонацистите дознаваат дека Ноел ги открил нивите планови, тие го бркаат низ цела Европа, побидувајќи се да го убијат и така да го изградат Четвртиот рајх.

## Наводи

Категорија: Филмови на Џон Франкенхајмер
Категорија: Филмови со Мајкл Кејн
Категорија: Филмови на англиски јазик
Категорија: Филмови од 1985 година
Категорија: Филмови засновани на романи
Ангел (филм од 1982)

**Ангел** (англиски: *Angel*) — британско-ирски филм од 1982 година, во режија на Нил Џордан, кој е автор и на сценариот. Главните улоги ги толкуваат: Стивен Ри (Stephen Rea), Вероника Квилиган (Veronica Quilligan), Алан Девлин (Alan Devlin), Питер Кафри (Peter Caffrey) и Онор Хефернан (Honor Heffernan).

## Синопсис
Дејството на филмот се одвива во периодот на големите насилства во Северна Ирска. Дени (го игра Реа), саксофонист во една патувачка група, е сведок на бруталните убиства на менаџерот на групата (кој одбил да плати рекет) и на една глувонема девојка која била сведок на убиството на менаџерот. Оттогаш, Дени е опседнат со пронаоѓањето на убијците. Неговата опсесија прераснува во толку силен убиствен бес, што на крајот се претвора во ладнокрвен убиец, како оние кои настојува да ги пронајде. Тој ги убива криминалците, но притоа предизвикува и трагедии во животот на неколку невини луѓе... 

## Наводи

Категорија:Филмови на Нил Џордан
Категорија:Филмови со Стивен Риа
Категорија:Филмови со Вероника Квилиган
Категорија:Филмови со Алан Девлин
Категорија:Филмови со Питер Кафри
Категорија:Филмови со Онор Хефернан
Категорија:Ирски филмови
Категорија:Британски филмови
Категорија:Филмови на англиски јазик
Категорија:Филмови поврзани со убиства
Категорија:Филмови од 1982 година
Категорија:Филмови чие дејствие се одвива во Северна Ирска
Подгорци (појаснување)

**Подгорци** може да се однесува на следниве места:

* Подгорци — село во областа Дримкол, Општина Струга, Македонија
* Подгорци — село во областа Дебар, Албанија
* Подгорци — село во Подравскиот регион, Словенија
Црква „Св. Јован Владимир“ - Подгорци

**Свети Јован Владимир** — гробјанска црква во селото Подгорци.

Изградена е во 1924 г. но сè уште не е осветена.

## Галерија


Податотека:Викиекспедиција во Дримкол 105.jpg|Влезот во црквата
Податотека:Викиекспедиција во Дримкол 106.jpg|Апсидата на црквата
Податотека:Викиекспедиција во Дримкол 107.jpg|Помошен објект на црквата


## Поврзано
* Струшко архијерејско намесништво
* Ложанска парохија
* Подгорци

## Наводи

## Надворешни врски

Категорија:Подгорци
Конгрес на Република Перу

**Конгресот на Република Перу** ()  е еднодомниот парламент и законодавното тело на Република Перу. Конгресот е составен од 130 членови, конгресмени *(congresistas),* кои се избрани прекку избори за мандат од пет години.

Моментално перуанските конгресмени се сретнуваат во Законодавната палата, зграда која се наоѓа во историскиот центар на Лима, наспроти „Плаза Симон Боливар“, односно плоштадот „Симон Боливар“.  Актуелниот состав на конгресот е избран на изборите во 2016 година и претседател на конгресот е  Даниел Салавери, од политиката партија Народна сила.

## Регулатива

Според членот 90 од уставот на Републиката, за да се кандидира еден политичар за конгресмен треба да ги исполнува еден од трите критериуми:
* да е роден во Перу
* да има најмалку 25 години
* да има право на глас

Кандидатите  за претседател не може во исто време да се кандидираат за конгресмени, а потпретседателите можат. Дополнително, член 91 од уставот тврди дека владини функционери од висок ранг, воени лица и полициски службеници може да бидат конгресмени само 6 месеци откако ќе ги напуштат функциите.

Конгресмените се избрани за мандат од пет години и може неограночено да бидат реизбрани, но ова е ретко. Парламентарните и претседателските избори се одвиваат заедно во државата. Изборите се одвиваат во април.

## Надлежности
Во членот 102 од  уставот на Перу се наведени десет надлежности на конгресот. Овие надлежности се однесуваат и на законодавната функција на конгресот, но и можноста да проверува и балансира со друите гранки на власта:
# да донесува закони и законодавни резолуции, како и да толкува, дава амандмани и повлекува постоечки закони
# до се грижи за почитување на уставот и законите, и да направи што и да треба за да преземат одговорност прекршувачите
# да склучува договори, во согласност со уставот
# да го донесува буџетот и општата сметка
# да одобрува позајмици, во согласност со уставот
# да ги применува правото на амнестија
# да одобрува територијална демаркација предложена од извршната власт
# да дава согласност за влегување на странски трупи во државата, кога не влијае, на кој било начин, врз суверенитетот
# да дава дозвола на претседателот на Перу да ја напушта државата
# да извршува должности предвидени со уставот и тие наследени од легислативната функција.

## Состав на Конгресот 2016-2021

На изборите во 2016 се добил следниов состав на конгресот:

## Галерија

File:Ministros_de_justicia_y_trabajo_asistirán_hoy_martes_a_comisiones_del_Congreso_(7009084169).jpg|Законодавната Палата во Лима.
File:Lima_Peru_-_City_of_kings_-_Congress.jpg|Детали од фасадата на Законодавната палата во Лима.


## Наводи

## Надворешни врски
*Службено мрежно место
*Список на сите членови на Конгресот

Категорија:Влада на Перу
Перу
Перу
Плаза Мајор (Лима)

**Плаза Мајор** (*Plaza Mayor*, „главен плоштад“ на шпански) или **Плаза де Армас** (*Plaza de Armas*) е главниот плоштад на Лима и место каде се основал градот Плоштадот се наоѓа во историскиот центар на Лима, и во негова близина се наоѓаат Владината палата, Палатата на архиепископот, Катедралата, Општинската палата и Клубот на Унијата.

## Историја

Плоштадот е опколен од авениите: Хирон Хунин, Хирон де ла Унион, Хирон Уалјега и Хирон Карабаха.

Во 1523 година кралот Карло I  наредил да се отпочне „процедура за создавање градови во Новиот Свет“. Овие процедури значеле дека по исцртување на планот за градот, растот на градот треба да е во однос на центарот кој е во форма на коцка.

На денот на основањето на градот, 18 јануари 1535 година, конкистадорот (освојувачот) Франсиско Писаро, потврдувајќи го основањето на планот, назначил локација за градење на плазата или плоштадот. Подоцна, Писаро и Николас де Ривера (првиот градоначалник на Лима), го исцртале новиот град и поделиле парцели. Писаро, кој ја искористил неговата позиција како основач и гувернер, зел голем дел од земјата помеѓу северниот дел од плазата и реката Римак. Голем дел од јужниот дел од плазата бил планиран да биде црква, западниот да биде градскиот совет а остатокот бил поделен на другите конкистадори.

Историчарот од 17 век, Бернабе Кобо, за к=лиманската плаза напишал:

За време на колонијалниот период, плазата служела како пазар и место за борби со бикови и збирно место за сите општествено-политички настани.

Во 1622, Катедралата во Лима  била завршена. Оваа црква сè уште постои на плазата.

Во 1821, Хосе де Сан Мартин ја објавил независноста на Перу на овој плоштад.

Во 1855, претседателот Рамон Кастиља го пуштил во употреба првиот гасен светлосен систем. Во тоа време биле засадени и градините. Во 1860 година првата трамвајска линија била монтирана на плазата.

Во 1922 изградбата на Палатата на архиепископот во Лима била завршена. Во 1938 била завршена изградбата на Владината палата, а во 1944  општинската палата.

## Околина



**[https://web.archive.org/web/20090106120256/http://www.panorammer.com/panoramas/4_plazadearmaslima_f.php Поглед од 360° на Плаза Мајор во Лима]**

## Наводи

## Литература
* Cobo, Bernabé. *"Historia de la Fundación de Lima"*
* Bromley, Juan. *"Las viejas calles de Lima"* Lima: Municipalidad Metropolitana de Lima. Gerencia de Educación, Cultura y Deportes. Edilibros; 2005.
* Joffre, Gabriel Ramón. *"El guión de la cirugía urbana: Lima 1850-1940"*

## Поврзано

* Лима
* Историски центар на Лима
* Вицекралство Перу

Категорија:Плоштади во Лима
Категорија:Паркови во Перу
Категорија:Знаменитости во Лима
Категорија:Историски центар на Лима
ЕПОИ „Алфа“

**Единица за прв одговор и интервенција „Алфа“**, скратено **ЕПОИ „Алфа“** — поранешна посебна интервентна полициска единица во рамките на Секторот за внатрешни работи - Скопје која се борела во главно против уличниот криминал. Создадена е во 2005 година, работејќи под надлежност на министерството, но од 2025 година добива нов статус и работи само во Скопје. И покрај статистиките на МВР дека нејзините активности влијаат позитивно на намалување на криминалот, таа често е осудувана за полициска бруталност. Единицата има изгубено само еден свој припадник—39-годишниот Африм Арифи кој загина во 2008 година по напад врз патрола на единицата кај Природно-математичкиот факултет, додека вршел редовни полициски активности.

Во јуни 2011 година се одржале протести поради убиство на 23-годишно момче наводно од припадник на единицата. Демонстрантите извикувале „Алфи-убијци“ и барале расфромирање на единицата. Во случајот „Тортура“ на Специјалното јавно обвинителство меѓу осомничените се петмина припадници на единицата и Ивица Антевски, поранешен командир на истата, за апсењето на Љубе Бошкоски по парламентарните избори во 2011 година. Бошкоски го оценил неговото апсење и однесувањето на припадниците како „политички реваншизам“ Tековен командант на единицата е Примислав Димовски, кој се враќа на функцијата во 2016 година откако Антевски е симнат од истата поради истрагата на СЈО.

Во 2020 година, Министерството за внатрешни работи на Македонија објавило дека единиците Алфи ќе бидат распуштени и заменети со нова интервентна единица базирана на еквивалентната единица за прв одговор на хрватската полиција. Поранешниот командант на Алфите, Примислав Димовски, бил назначен за началник на заменската единица.

## Наводи

Категорија:Министерство за внатрешни работи на Македонија
Категорија:Специјална единица
Томас Бролин

thumb|десно|250px|Зоран Тошиќ
**Пер Томас Бролин** (роден на 29 ноември 1969) — шведски поранешен професионален фудбалер кој играл  во напад или како играч од средниот ред. На клупско ниво, тој имал успешен период со АС Парма во почетокот на 1990-тите, освојувајќи го Купот на Италија, Купот на победници во Купот на куповите 1993, Супер-купот на УЕФА во 1993 и Купот на УЕФА 1995 година..

На меѓународно ниво, Бролин играл и за шведската репрезентација, завршувајќи трето место на Светското првенство во ФИФА 1994 година. Боролин исто така бил член на шведскиот состав претепан во полуфиналето на УЕФА Еуро 1992, и натпреварувал на Светското првенство 1990 година.

Иако класата делуваше во младоста и беше одлична во она што беше најдобрата лига во светот, Серија А, во 2007 година беше изгласана на број 2 во анкетата "Тајмс" на "50 најлоши фудбалери (да ја благодат Премиер Лигата)" , што ја одразува неговата мрачна криза во форма, со тежина прашања исто така фактор, откако тој потпиша за Лидс Јунајтед во 1995 година.

Неговата некогаш блескава кариера никогаш не се опорави по трансферот во Лидс Јунајтед, а на возраст од 28 години се повлече од игра поради неколку повреди на повреди. Бролин беше добро познат по тоа што често славеше гол со скок-пируета.

## Наводи

Категорија:Родени во 1969 година
Категорија:Фудбалери на Светско првенство 1994
Категорија:Фудбалери на ФК Цирих
Категорија:Живи луѓе
Категорија:Фудбалери на ФК Парма
Категорија:Фудбалери од Премиер Лига
Категорија:Фудбалери во Серија А
Категорија:Шведски фудбалски тренери
Категорија:Шведски фудбалери
Физика на материјали

**Физиката на материјалите** се користи за да ги опише физичките својства на материјалите. Таа е збир од повеќе физички науки како што се хемија, механика на цврсти тела, физика на цврстите тела, и науката за материјали. Физиката на материјалите претставува подмножество на физиката на кондензираната материја и ги применува основните концепти на кондензираната материја за комплексни мултифазни средини, вклучувајќи и материјали од технолошки интерес.

Тековните полиња во кои работат физичарите вклучуваат електронски, оптички и магнетни материјали, новите материјали и структури, квантни појави во материјалите, нерамнотежната физика и физиката на меки кондензирани материи. Новите експериментални и пресметковни алатки постојано се подобруваат со моделирањето и проучувањето на материјалните системи кои се подрачјата во кои работат физичарите.

## Поврзано
* Наука за материјалите

Категорија:Физика на кондензираната материја
Категорија:Наука за материјалите
Старица (расказ)

**Старица** - расказ на рускиот писател Данил Хармс, напишан во мај-јуни 1939 година.

## Содржина
Главниот јунак излегува надвор и во дворот од својата зграда здогледува старица. Потоа, тој продолжува да оди низ улицата, но се присетува дека заборавил да го исклучи електричниот шпорет, па затоа се враќа во станот. Притоа, нему му доаѓа идеја да напише расказ за еден чудотворец кој може, но не сака да прави чуда и, така, тој умира во сиромаштија. Набргу, во неговиот стан влегува истата старица, седнува на фотелјата и умира. Тој се возбудува, зашто зане дека ќе биде обвинет за убиството на старицата и, поради тоа, ја удира мртвата старица. За да се смири, тој излегува надвор и во пекарницата запознава убава девојка која ја поканува дома, но тогаш се присетува на мртвото тело во неговиот стан и побегнува. Бидејќи на знае како да постапи, тој оди кај својот пријател Сакердон Михајлович. Потоа се враќа дома и кога се обидува да влезе во собата, ја здогледува старицата како оди кон вратата. Сепак, тој собира храброст и ја става старицата во куфер, со намера да ја однесе на некое далечно место и да ја фрли во мочуриштето. Додека оди низ градот ја здогледува девојката од пекарницата, а потоа се качува во возот. Додека патува, тој влегува во тоалетот, а кога излегува, сфаќа дека му го украле куферот.

## Осврт кон делото
„Старица“ е најдолгиот расказ на Хармс и претставува пародија на романот на Достоевски, „Злосторство и казна“. Во него, главниот јунак го замислува својот сопствен книжевен јунак, еден вид современ, советски Расколников, како „чудотворец кој не сака да прави чуда“. Јунакот на „Старица“ се ужаснува од помислата дека ќе биде обвинет за убиството на непознатата старица кое тој не го извршил, зашто е свесен дека можноста за спас не постои, дека казната му претходи на злосторството, дури и на самата помисла на злосторство, така што во тие околности на човекот не му останува ништо друго, освен верата во чудата.

## Наводи

Категорија:Дела на Данил Хармс
Хелиофизика

Терминот **хелиофизика** всушност значи „физика на Сонцето“  (претставката „", доаѓа од  античкиот збор  *hḗlios*, кој значи Сонце), и се користи само во оваа смисла. Во минатото , хелиофизиката се однесувала само на површинските слоеви на ѕвездите, всушност била синоним за она што го знаеме денес под името „сончева физика“.Во 1981 година, го добива правилното значење, означувајќи ја физиката на целото Сонце: од центарот па сè до короната на Сонцето. Зборот е добиен од буквалниот превод од францускиот збор *héliophysique*, кој е воведен за да се разликува од  сончевата физика. Така станува субдисциплина на  хелиологијатаy. Во почетокот на 21-от век значењето на овој термин е проширен од страна на Д-р Џорџ Сиско на Универзитетот во Бостон, за да ја вклучи физиката на хелиосферата (просторот околу Сонцето и надвор од короната, каде сончевиот ветер се среќава во меѓуѕвездениот простор но исклучувајчи ги сите планети и други кондензирани тела)  иако Сисковиот изглед на дисциплината не го содржи најголемиот дел од вистинската сфера. Сисковиот термин бил ограничен од Дирекцијата за научна мислија на НАСА за означување на студија на хелиосферата и телата коишто се во интеракција - особено планетарните атмосфери и  магнетните сфери, сончевата корона , и меѓуѕвезденот простор. Хелиофизиката се занимава и со некои други дисциплини, вклучувајќи ги  сончевата физика и  ѕвездената физика, некои гранки на јадрената физика,  физиката на плазната, вселенската физика и магнетосферската физика. Сончевиот ветер е во интеракција со магнетизираните планети, разложувањето на ветерот, ефектите на сончевата активност на планетарните магнетосфери. Кофигурацијата на сончевото магнетно поле е од Сонцето до Хелиопаузата. Неодамнешното проширување на хелиофизиката е тесно поврзано со проучувањето на времето во вселената и феномените што влијаат на неа, а со тоа и на климатологијата.

„Хелиофизиката“ е дел од четирите поделби во рамките на Дирекцијата за научна мислија на НАСА (Науката за Земјата, Планетарната наука, Хелиофизиката и Астрофизиката)  .Насловот го поедноставува името на „Sun--Solar-System Connections“ дивизијата (а пред тоа, и  „Sun-Earth Connections“ дивизијата).   
  
НАСА исто така направи ограничувања на терминот хелиофизика во името на  Интернационална хелиофизичка година in 2007-2008.

## Наводи

## Надворешни врски
* NASA Science Heliophysics
* National Space Science Data Center

Категорија:Сонце
Категорија:Вселенска наука
Категорија:Вселенски плазми
Роб Шнајдер

**Роб Шнајдер** () — американски филмски глумец, режисер и сценарист, кој е роден на 31 октомври 1963 година во САД.

Категорија:Американски глумци
Категорија:Родени во 1963 година
Категорија:Луѓе од Лансинг
Категорија:Живи луѓе
Плаза Сан Мартин (Лима)

**Плаза Сан Мартин**  (шпански: *Plaza San Martín*, „плоштад Сан Мартин“) е еден од најголемите јавни површини во Лима, Перу. Плоштадот се наоѓа во деветтиот блок на авенијата Колмена, во рамките на историскиот центар на Лима. Овој центар е прогласен за Светско културно наследство на УНЕСКО во 1988 година. Плоштадот се наоѓа во близина на Плаза Мајор, главниот плоштад во Лима, и поврзани се со улицата Хирон де ла Унион. Во средината на плоштадот се наоѓа споменик на ослободителот на Перу - Хосе де Сан Мартин.

## Историја

### Локација
На местото на денешниот плоштад имало два различни објекти во различни историски периоди. До 1850 година на местото постела болницата „Сан Хуан де Диос“. Во периодот од 1911 до 1918 година на местото се наоѓала железничката станица. Потоа таа била срушена и почнал планот за изведба на плоштад.

### Изградба
Плаза Сан Мартин бил пуштен во употреба на 27 јули 1921 година при прославата на сто годишнината од независноста на Перу. Планот, украсите и градините на плазата биле проектирани од Мануел Пикерас Котоли. Клупите и оградите биле изградени од мермер, а поплочувањето од гранит. Имало исто така четири фонтани, бронзени улични светла и градини исполнето со цвеќиња. Дизајнот за споменикот на Хосе де Сан Мартин бил избран преку конкурс и овој дизајн бил поднесен од шпанскиот вајар Маријано Бенлјируе.

## Архитектура
Изградбата на зградите околу плазата се одвивала со постапно темпо. Театарот Колон и зградите Џаколети биле првите градби кои никнале во 1914 година пред да се изгради самиот плоштад. Другите згради биле подоцна изградени во три фази. Хотелот Боливар бил изграден во 1924 година и бил проекиран од Рафаел Маркина. Аркадите Зела и Пумакауа биле изградени за време на втората фаза во 1926 година и исто така биле проектирани од Рафаел Маркина. Клубот Насионал бил изграден во 1929 година од Рикардо де Хеха Малаховски и Енрике Бјанчи. Во третата и крајна фаза на проектот од 1935 до 1945 година, остатокот од плазата бил изграден.

## Поврзано
*Плаза Боливар
* Плаза Мајор
* Лима

## Наводи

*  Bentín Diez Canseco, José (1989). Enrique Seoane Ros, una búsqueda de raíces peruanas. Lima: Faculty of Architecture of the National University of Engineering. 
*  García Bryce, José (1980), "La Arquitectura del Virreinato y La República". In: *Historia del Perú*, tomo XII, Lima: Editorial Juan Mejía Baca.

## Надворешни врски

* Плаза Сан Мартин , limaeasy.com 

Категорија:Плоштади во Лима
Категорија:Знаменитости во Лима
Категорија:Историски центар на Лима
Извичник

**Извичник** (се пишува и бележи со **!**) — интерпункциски знак. Со него се бележи извичната интонација, односно различниот интензитет на покачување на тонот. Тонот го покачуваме при изразени чувствени состојби или реакции, повикување, нагласена заповед, забрана, поттик или желба за вршење некое дејство итн. Извичникот не се употребува како правописен знак.

## Употреба
Извичник се пишува:
*на крајот од извичните реченици со кои се изразува чувствена состојба или реакција (возбуда, радост, чудење, воодушевеност, изненадување, предупредување, страв, лутина, гнев, итн.);

*на крајот од речениците со кои се искажува заповед или забрана за вршење некое дејство;

*на крајот од извични реченици со кои се изразуваат желба или поттик за вршење (или невршење) на некое дејство;

*за изразување благослови и клетви;

*на крајот или во средина на реченица преземена во директен говор;

*во нагласени форми за обраќање или повикување;

*по поздрави и зборови со значење на учтивост, љубезност, предупредување, погрдност;

*ад извици со кои се искажуваат разни чувства или служат за имитирање на звуци или животински гласови;

### Извичник може, но не мора да се напише

Во наслови на уметнички дела и медиумски содржини;

### Повеќе од еден извичник (а најмногу три) се употребуваат

за истакнување на значењето на извичната содржина;

### Извичник со прашалник се употребува

за зголемување на изразноста на извичната содржина и да се означи чудење. Во зависност од тоа што се истакнува, зачуденоста или прашалноста, тие го менуваат своето место.

### Извичник не се употребува

по заповед или молба прекажани во исказна реченица;

## Наводи


Категорија:Интерпункција
Три точки

**Три точки** (се пишуваат и бележат со **…**) — интерпункциски знак кој означува дека текстот е изоставен, ненаведен или недовршен.

## Употреба

Три точки се пишуваат:

*на крајот на незавршен исказ или во средината на реченицата ако се јавува прекин. Пред нив нема белина (празно место), односно се пишуваат веднаш зад последниот збор, а по нив има белина.

*во незавршен исказ од прашални или извични реченици;

*за означување застој во говорот или при испрекинато зборување;

*при пренесување делови од разговор (телефонски, електронски) за обележување застој и подолга пауза во исказот;

*за означување прекин на натамошно набројување;

Во овој случај, наместо трите точки, може да употребиме зборови и кратенки, како: и така натаму (итн.),  и слично (и сл.), и друго (и др.).

## Наводи

Категорија:Интерпункција
Категорија:Типографски знаци
Закосени наводници

**Закосени наводници** или **гијме** (**«** и **»**) — двоен интерпункциски знак кој во некои јазици се користи како наводници. Понекогаш еден закосен наводник се користи за друга намена. Знакот не е во официјална употреба во македонскиот јазик.

Закосените наводници наликуваат на математичките симболи за „помало од“ (<) и „поголемо од“ (>).

## Називи
Закосените наводници се познати и под имињата „аглести“, „латински“ или „француски наводници“. Називот „гијме“ претставува деминутивен облик од француското име „Гијом“ по францускиот печатар Гијом ле Бе.

## Поврзано
* Наводници

## Наводи

## Надворешни врски

Категорија:Интерпункција
Категорија:Типографски знаци
Цртичка

**Цртичка** (**-**) — интерпункциски знак кој главно се користи за поврзување на зборови и делење на зборовите на слогови. Во македонскиот јазик, цртичката секогаш се употребува без белини од двете страни и е потребно да се разликува од знакот црта.

## Употреба
Цртичка се употребува во следните случаи:

* поврзување на именки што означуваат еден поим, а деловите го чуваат своето самостојно значење (на пр. предлог-закон, жиро-сметка, охридско-преспански, три-четири итн.);
* поврзување на двојни презимиња, како и презиме и прекар (на пр. Марија Матовска-Стојановска и Јордан Хаџи Константинов-Џинот);
* кога првиот дел од зборот е напишан со бројка (на пр. Неопходно е 4-годишно стручно образование.);
* кај некои скратувања и скратени изрази (на пр. д-р, м-р, г-ѓа итн.)М
* при пренесувањето на зборовите во друг ред (на пр. тет-рат-ка);
* при делење на зборовите на слогови (на пр. у-ба-ви-на);
* при писмено предавање на нагласени слогови (на пр. на-пред на-ши!);
* кај ономатопејски изрази (на пр. ав-ав, чук-чук, бум-трас); и
* при одвојување на комбинации од цифри, најчесто кај телефонски броеви, жиро-сметки, пропорции на величини и сл. (Наместо цртичка во овој случај може да стои белина!) (на пр. Неговиот телефонски број е: 071-223-3… (или: 071 223 3..).

## Поврзано
* Црта

## Наводи

Категорија:Интерпункција
Прашалник

**Прашалник** (**?**) — интерпункциски знак кој се користи за бележење на прашална интонација, односно повишување на тонот од ниска кон повисока точка. Прашалникот не се користи за бележње на прекажани директни прашања.

## Употреба
Прашалник се употребува во следните случаи:

* на крајот од прашалната реченица во чијшто состав има прашални зборови или изрази (на пр. Ќе дојдеш ли утре кај мене?);
* на крајот од алтернативно прашање со сврзникот „или“ (на пр. Ќе дојдеш или не?);
* на крајот од прашална реченица што не содржи прашален збор или израз (на пр. Ќе дојдеш кај мене?);
* сред реченица доколку се однесува на конкретен збор или нејзин дел, а зборот по прашалникот се пишува со мала буква (на пр. Што ќе се случи со ова на крајот?, ќе издржиме ли? ќе истраеме ли?);
* на крај или во средина на реченица, по прашање преземено од директен говор (на пр. Го прашаа: „Ќе останете ли по настапот на забавата?“ – а тој само одмавна со главата.);
* во состав на реченица за да се изрази несигурност, неверување, сомневање, несогласување и сл. во врска со содржината вметната во загради или со содржината пред прашалникот вметнат во загради (на пр. На тоа место ќе изградат две (три?) згради; Рече дека утре (во среда?) ќе прави забава; Професорката ни најави тест (?) уште во првата недела.); и
* самостојно, без зборовен состав, при што зборовната содржина се подразбира од контекстот.
:На пример:
::– Ќе дојдеш на забавата?
::– ?
::– Кај Ненад, утре?
::– ??
::– Зарем не знаеш, никој ли не те викна?
::– ???

Прашалник може, но не мора, да се употреби во следните случаи:

* во наслови на уметнички дела или медиумски содржини (на пр. За кого бијат камбаните; Чија си; Ќе се намали ли загаденоста во главниот град?); и
* на крајот од реторички исказ или исказ со нагласен личен став (на пр. Пак истата песна? Како така наеднаш се растури таквата дружба.).

Прашалник се употребува заедно со извичник во случаите кога:

* се врши зголемување на изразноста на прашалната содржина и изразување зачуденост, така што, во зависност од тоа што се нагласува — прашањето или зачуденоста — прашалникот и извичникот си ги менуваат местата (на пр. Сите доаѓаат?! Вистина зборуваш?! Ќе учиш да плетеш!? Го исекле дрвото во дворот!?); и
* се врши искажување желба или поттик за вршење (или невршење) некое дејство (на пр. Да се јавиме до дома!?).

Прашалник не се употребува во случај кога:

* на крајот од исказна реченица во која се прекажува содржина на директно прашање (на пр. Тој праша дали ќе одиме на забавата. Се прашувам дали ќе дојдат сите.).

## Поврзано
* Извичник

## Наводи

## Надворешни врски

Категорија:Интерпункција
Категорија:Типографски знаци
Солунски патрдии (ТВ-серија)

***Солунски патрдии*** е телевизиска серија снимена во 1985 година во продукција на МРТ 1.

Серијата е снимена според истоимената драма на Миле Попоски, во режија на Коле Ангеловски која пак е напишана според делото на Марин Држиќ, Дундо Марое.

## Улоги

## Содржина
Дејството се одвива во Солун. Серијата ги прикажува случките на Цанде, син на прилепскиот аџија, кој го мами својот татко и му зема 3000 алтани за трговија. Истиот парите ги користи за подароци и сладок живот кај љубовницата Фатиме. Заплетот се случува кога во Солун доаѓаат неговиот татко, Аџи Јанкула и слугата Секула да го бараат Цанде. Аџи Јанкула се здружува со Итар Пејо слуга на Јашар бег кој копнее по љубовницата на Цанде - Фатиме.

## Надворешни врски
* 

Категорија:Македонски телевизиски серии
Лимски балкони

**Лимски балкони** () — забележителни архитектонски елементи на градот Лима во Перу, остатоци од колонијалниот период на градот. Балконите се предмет на културното наследство на Перу и истите се изградени додека постоело Вицекралството Перу, а потоа продолжиле да се градат и на почетокот на независноста на Перу. Повеќето балкони  се изградени во XVII и XVIII век и истите се наоѓаат во исторскиот центар на Лима. Тие биле адаптирани за резиденцијални потреби и истите влијаеле врз голем број перуански научници и истакнати личности, како што е на пример писателот Рикардо Палма. Овие балкони се клучните за прогласување на историскиот центар на Лима како Светско културно наследство на УНЕСКО.

## Колонијална архитектура
Колонијалната архитектура на Вицекралството Перу се развила во периодот од 16 до 19 век, кога Јужна Америка бил освоена од Шпанската Империја. Балковите во Лима биле изградени во ренесансен, барок, необарок и неокласичен стил, со забележливи влијанија од средоземната, блискоисточната, анадалузиската и карипската архитектура.

Ренесансните и барок елементи се споиле поради европското влијание. Поради француското влијание во 18 век се појавиле и рококо елементи. Оваа мешавина довела до разнолика и разиграна тема на архитектонска декорација. Француското влијание е најзабележливо кај Куќата на Гојенече, изградена во 1863 година. Арапското влијание е исто така забележливо. Дрвените балкови се наследени од мурската традиција

## Изградба
Главната одлика на балковите се режетките и балустерите. Дрвените балкони кои се на горните нивоа им давале приватност на жителите и циркулација на воздух, особено важна одлика за куќите во топлите региони. Неокруглите балкови биле донесени во Шпанија во 18 век. Балконите од 15 до 17 век имале отвореност, а балконите по 18 век биле затворени. Плочки и мозаици исто така се користеле за изградба на балконите.

## Социјална функција

Во 18 век, вицекралевите би стоеле на балконите и би испраќале пораки и говори до народот. За религиски цели, свештениците можеле да ги набљудуваат масите без да бидат видени.

Балконите често ги спојувале внатрешниот и надворешни простор. Тие често се нарекувале како „улици на небото“ поради нивната големина. Историчарот Чарлс В. Вокер ги толкувал балконите како манифестација на моќ и доминација.

## Поврзано

*Лима
*Вицекралство Перу

## Наводи

## Надворешни врски
* Лима - градот на балконите, National Geographic 

Категорија:Згради и градби во Лима
Категорија:Колонијално Перу
Категорија:Шпанска колонијална архитектура во Перу
Категорија:Знаменитости во Лима
Категорија:Историски центар на Лима
Точка и запирка

**Точка и запирка** (;) — интерпункциски знак. (Не се употребува како правописен знак.)

## Употреба

* да се одделат независни реченици во составот на една сложена реченица составена од повеќе реченици, особено кога во нив има запирки;.                                       
(На пример:) На постарите им е тешко да го држат чекорот со модерната технологија; со употребата на новите паметни телефони, таблети и лаптопи; со интернетот и социјалните мрежи; со сето она што за младите е секојдневие

* кај независните реченици поврзани со сврзниците: но, ама, сепак, меѓутоа, кои влегуваат во составот на една поголема реченица, особено ако во реченицата има повеќе запирки;                                                                                                                                                                                                                                                             (На пример:) Ние му зборувавме, му укажувавме, го молевме; но ништо не помогна.
* кај зависни реченици кои се однесуваат на една главна; На пример: Кога ќе научиш; кога ќе ги напишеш домашните задачи; кога ќе си ја средиш собата, тогаш може да излезеш.
* кога следува дообјаснување или завршна мисла;
(На пример:) Марко, претседателот на класот; Весна, заменикот и Милена, благајникот; сите беа на состанокот.

Ги испековме пиперките, ги излупивме, Петре ги мелеше, Весна ги пржеше и мешаше; на крајот сите седнавме да го јадеме ајварот.

* при набројување подолги несамостојни зборовни состави што содржат други интерпункциски знаци, особено запирки.    
## Наводи

Категорија:Интерпункција
Коса црта

**Коса црта** (/) е правописен знак. Се пишува со или без белина од двете страни.

## Коса црта со белини од двете страни се пишува:

* при одделување стихови кога не се подредени еден под друг; На пример:

Се к’ти ноќта црна! / Се рути карпа — мрак! / И петли в село пеат / и зората се зори — / над карпа в крв се мие / и темнината пие / силно / светнал / ден!

* при одделување строфи кога не се подредени една под друга, се пишуваат две црти; На пример:

Како на вратот ѓердани / ниски камења студени, / така на плешки денови / легнале та натежнале // Денови ли се — денови / аргатски маки големи!

### Без белина се пишува:

* меѓу два збора наместо зборовите и, или, односно, напоредно; На пример:

Употреби ги трите вида множина на именката сноп: снопови/снопа/снопје, во реченици.

* при означување два последователни временски интервала: часови, денови, месеци, годишни времиња, години, векови; На пример:

Учебна 2018/2019 година.

Новата колекција есен/зима излезе во списанието.

* изразување сооднос на величини кога е испуштен предлогот; На пример:

Дозволената брзина е 50 км/ч. (се чита: километри на час)

* во адреси наместо низ; На пример:

Ул. Социјалистичка зора бр. 2/3/22. (број 2, влез 3, стан 22)

## Наводи

Категорија:Интерпункција
Полунаводници

**Полунаводници** (‘’) се интерпункциски знак. Постојат два вида полунаводници: отворени (’‘) и затворени (‘’) полунаводници.

## Отворени полунаводници
Отворени полунаводници употребуваме:

* кога текстот е даден во наводници и ако сакаме да изделиме некој збор или дел од текстот што е цитиран или искажан од друг; На пример:

Кога слушна што зборувале, Никола избувна: „Не можам да се оптоварувам со тоа дека сум им кажал или не сум им кажал ’добро утро, добар ден‘. Здодевни се веќе со нивното лицемерие!“

## Затворени полунаводници
Затворени полунаводници употребуваме:

* кога толкуваме значење на некој збор. На пример:

Тоа се учи во синтаксата ‘науката за реченицата’.

* Употребата на полунаводниците се сведува на првото правило, односно кога текстот е во наводници за да не се употребат уште едни наводници, се користат тие.

Кога толкуваме значење на некој збор почесто употребуваме загради за дообјаснување. Со техничките можности, пак, почесто употребуваме: закосени, задебелени, подвлечени зборови и комбинација од трите.

На пример:

За именскиот прирок учевме во првото полугодие, кога работевме синтакса (наука за реченицата).

## Наводи

За именскиот прирок учевме во првото полугодие, кога работевме синтакса, наука за реченицата.


Категорија:Интерпункција
Точка (интерпункција)

**Точка** се користи како интерпункциски и како правописен знак.

## Употреба
Интерпункциски се пишува:

* на крајот од расказните реченици, (на пример: Денес ќе ручаме подоцна.)  и
* на крајот од речениците со кои се искажува блага заповед (на пример:    Јади убаво, те молам.).

Правописно се пишува:
* кај скратениците; (На пример:) и сл., и др., итн., г. (но, не кај сите! Види: Скратеници и скратување на зборовите.) кога набројуваме зад редните броеви ако се напишани со арапски цифри;
* кај датумите исто така, ако се напишани со арапски цифри се пишува, а ако се напишани со римски цифри не се пишува точка;

Не се пишува во следните случаи:
*по скратувања на зборови што завршуваат со точка како правописен знак;
(На пример:) Најголем успех нашето училиште имаше 2009&nbsp;г.
* по други интерпункциски знаци на крајот од реченицата (извичник, прашалник, три точки); (На пример:) Каде беше до сега? Влези внатре!

## Наводи


Категорија:Интерпункција
Надреден знак

**Надреден знак** (`) — правописен знак.

Надреден знак се пишува само во три случаи:
* над самогласката е во кратката заменска форма од нас нѐ, за да се разликува од негацијата не.
**На пример: Кога влеговме не нѐ забележаа веднаш.
* над самогласката е во прилогот сѐ  за да се разликува од кратката заменска форма од повратната заменка себе се која често ја употребуваме со повратните глаголи.
**На пример: Сѐ се случи многу брзо.
* над самогласката и кај кратката заменска форма од нејзе ѝ за да се разликува од сврзникот и.
**На пример: Не ѝ рече ништо и не ѝ дозволи да зборува.

Категорија:Интерпункција
Знак за отсечок

**Знак за отсечок** (§) — типографски карактер за наведување на поединечни нумерирани делови од документот, често користен кога се однесува на законски код или дел од текст во правилник со кој се почнува нов став со самостојно значење.

Категорија:Типографски знаци
Наводници

**Наводници** („ “) се интерпункциски знак. (Тие не се употребуваат како правописен знак.)

Влезните наводници се пишуваат долу („) на почетокот, а излезните наводници се пишуваат горе (“) на крајот од исказот.

## Употреба

* во цитати, нечии искази што се претставуваат директно, онака како што се кажани или напишани;  На пример тој рече: „Денес се чувствувам добро“.

„Денес, — рече тој — се чувствувам добро“.

* во искази што ги преземаме од друг, а ги кажуваме како сопствен исказ; На пример: Со мислата „колку сме, толку сме, токму сме“ јасно е прикажана моменталната ситуација кај нас.
* пред излезните наводници се пишува друг интерпункциски знак  (точка, прашалник, извичник, три точки) во зависност од природата на исказот; На пример: Професорот извика: „Излегувајте надвор!“, и почна да ги турка учениците кон вратата.
* се пишуваат и зборовите употребени со преносно значење, во спротивна смисла, во иронија; На пример: Тој е многу „добар“. (лош) Таква беше „убавината“ на неговите зборови, горчлива, тешка, неподнослива. се изделуваат зборови што сакаме да ги нагласиме или изделиме; На пример: Негацијата „не“ се пишува одвоено од глаголите.
* се пишуваат наслови на книги, песни, раскази, весници, списанија; имиња на установи, претпријатија итн. На пример: Учениците од СГГУ „Здравко Цветковски“ не ја прочитаа книгата „Дон Кихот“ од Мигел де Сервантес, бидејќи ја немаа во програмата.

### Не се пишуваат наводници

* општопознати изрази и пословици употребени во текст; На пример: Рани куче да те лае, се вели во народната мудрост.
* при именувања на книги, наслови, весници и сл. кога се напишани на корицата, на плакати или на наслованата страница како титулар; На пример:

За матуранти

македонски јазик и литература

Билјана Богданоска

* кога ќе ги означиме на друг начин, со закосени, здебелени или подвлечени букви, насловите, и сите останати работи што ги ставаме во наводници. На пример: При подготовка на матурскиот испит, прирачникот За матуранти, многу ми помогна.

При подготовка на матурскиот испит, прирачникот За матуранти, многу ми помогна.

При подготовка на матурскиот испит, прирачникот За матуранти, многу ми помогна.

2. Во наводници

Правописно, ако реченицата завршува со точка, се пишува: наводници – па точка (“.); ако завршува со: прашалник, извичник, три точки; тогаш прво се пишуваат тие – па наводниците.(?!…“)

На пр.: Тој праша: „Ќе дојдете кај мене?“

## Наводи

Категорија:Интерпункција
Категорија:Типографски знаци
B3 домен

**B3 ДНК-врзувачкиот домен** (DBD) е високо сочуван домен, кој се наоѓа исклучиво во транскрипционите фактори кај васкуларните растенија (≥40 видови) (*[[Pfam]]* *[http://pfam.xfam.org/family/PF02362 PF02362]*), во комбинација со други домени (InterPro: *[https://www.ebi.ac.uk/interpro/entry/IPR003340 IPR003340]*). Овој домен се состои од 100-120 аминокиселински остатоци, вклучувајќи седум бета нишки и два алфа-завојницаа, кои формираат ДНК-врзувачки псевдоцилиндричен (анг. pseudobarrel) белковински склоп (*[[Структурна класификација на белковините|SCOP]] [http://scop.mrc-lmb.cam.ac.uk/scop/data/scop.b.c.bgh.b.c.html 117343] *). Тој стапува во интеракција со големиот жлеб на ДНК молекулата.

## Б3 фамилии
Во *[[Arabidopsis thaliana]]*, постојат три главни фамилии на транскрипциони фактори кои го содржат B3 доменот:

* ARF (од анг. **A**uxin **R**esponse **F**actors - фактори на одговор на ауксин)
* ABI3 (од анг. **AB**scisic acid **I**nsensitive**3** - фактор кој не е осетлив на апсцисинска киселина)
* RAV (од анг. **R**elated to **A**BI3/**V**P1 - фактор кој е сроден со **A**BI3/**V**P1)

 и  се единствените познати NMR структури (со фаза раствор) на B3 ДНК-врзувачкиот домен.

## Сродни белковини
N-терминалниот домен на рестрикционата ендонуклеаза EcoRII и C-терминалниот домен на рестрикционата ендонуклеаза BfiI поседуваат сличен ДНК-врзувачки псевдоцилиндричен (анг. pseudobarrel) белковински склоп.

## Поврзано

* Ауксин
* Апсцисинска киселина

## Наводи


## Надворешни врски

* DBD database of predicted transcription factors Uses a curated set of DNA-binding domains to predict transcription factors in all completely sequenced genomes (англиски)
* Classification in the "Transcription factors" table according to the Transfac database. (англиски)
* Database of Arabidopsis Transcription Factors (англиски)
* B3 , RAV , and ARF  family at PlantTFDB:Plant Transcription Factor Database  (англиски)

Категорија:Белковински домени
Категорија:Експресија на гените
Категорија:Молекуларна генетика
Категорија:Белковини
Полио вакцина

**Полио вакцината** е вакцина која се користи во превенција на полиомиелитис. Се користат два типа на вакцини: оние кои содржат инактивиран полиовирус која се администрира инјекционо (IPV) и атенуиран полиовирус која се дава преку уста (OPV). Светската Здравствена Организација препорачува сите деца да бидат опфатени со вакцинација против полио. Двете вакцини го искоренија полиомиелитисот во поголемиот дел од светот, и го намалија бројот на пријавени случаи од околу 350,000 во 1988 до 22 случаи во 2017 година.

## Наводи

Категорија:Вакцини
Категорија:Американски пронајдоци
Воен музеј (Белград)

**Воен музеј (Белград)** е музејска институција која собира, проучува и прзентира различни предмети за воена употреба, а пред сè оружје, униформи, војни знамиња, војни документи и уметнички дела со воена тематика. Војниот музеј во Белград е сместен на првиот бастион на југоисточниот фронт на Белградската тврдина во зграда која е подигната во 1924 година, за потребите на Военогеогравскиот институт кој во 1956 година му бил предаден на Музејот. Опкурежен со бедеми и најголеиот белградски парк Калемегдан, претставува еден од симболите на Белградската тврдина.
## Надворешни врски

* Prezentacija Vojnog muzeja

Категорија:Музеи во Белград